السلام عليكم ورحمة الله وبركاته. اهلا بحضراتكم في الحلقة التاسعة عشر من علاقات تدبر اسماء الله الحسنى ونحن اليوم مع بسم الله الحي القيوم. الحلقة الثانية اللي هي تتمة شرح
او تدبر اسم الله الحي القيوم. ما زلنا ولا هم اسمين. الحي اسم والقيوم اسم لكن احنا بندرسهم مع بعض عشان هم مرتبطين ببعض ورد اسم الله الحي خمس مرات في القرآن
مرتين منفردا وتلات مرات مقترنا باسم القيوم. ازا اسم الحي لم يقترن الا باسم القيوم القيوم لم يرد الا تلات مرات. كلهم مقترن باسم الحي. لذلك قلت لكم ازا اسم الحي القيوم ده يعتبر اسم في حد زاته
وقلت لكم المرة اللي فاتت آآ عن معنى او المعاني اللي بيحملها اسم القيوم آآ ومنها ان الله ان الله آآ الله قائم بنفسه قائم بنفسه وقائم على امور العباد. وامور خلقه كل المخلوقات
قلت لكم في اخر الحلقة ان انا جالي تدبر في هذا الامر من دراسة السياقات اه وافقني عليه الحمد لله بعد مناقشات كبيرة كتيرة المشايخ الكبار وده اللي انا هعرضه على حضراتكم دلوقتي حالا
يا جماعة صلوا على رسول الله التدبر اللي ظهر لي هو انه تعبير القيام القيام يأتي كثيرا في سياق عدم النوم كما جاء في الحديث الصحيح ان الله لا ينام ولا ينبغي له ان ينام
ربنا لا ينام طب اين الاسم الذي يعبر عن هذا المعنى انا لا اجد تعالوا نمسك حاجة تانية بقى هناك حديث اخر عن عبدالله بن عمرو قال زوجني ابي امرأة فجاء يزورها فقال كيف ترين بعلك
وسيدنا عمرو بن العاص بيطمئن من زوجة ابنه ابنه زوج كويس ولا لأ ولا بيزلمها. شايفين الصحابة؟ مش العكس مش يروح لابنه يقول له ايه اخبار مراتك ؟ عاملة معك ايه ؟
لأ فبيطمن من زوجة ابنه ان كان ابنه بيعاملها كويس ولا لأ مبسوطة يا بنتي؟ وقالت نعم الرجل من رجل هو فيه راجل زيه لا ينام الليل ولا يفطر النهار
ده على طول بيقوم الليل وما بيفطرش ابدا ده على طول صايم بالنهار يعني صايم يعني صوام قوام اللي بيروي الحديث هو عبدالله نفسه فقال ايه عن ابوه فوقع بي وقال زوجتك امرأة من المسلمين فعضلتها
هي الست ما اشتكتش بس قالت كلام يفهم منه انه مش بيديها حقوقها الزوجية آآ كاملة يعني هي لسة عريس جديد وصايم كل يوم وقيام ليل فقال له انا جوزتك امرأة من المسلمين
وزلمتها عروسة قال عبدالله بن عمرو فجعلت لا التفت الى قوله مما ارى عندي من القوة والاجتهاد يعني ما فرقش بصراحة معي الكلام اللي ابويا قاله لي. لاني انا يعني انا مجتهد وقوي واقدر اديها برضه حقوق الزوجية وفي نفس الوقت اتعبد. انا بحب اتعبد كتير. بصوا يا جماعة
بحكم ان هو من شباب الصحابة والشاب عموما لما بيتدين بيتشدد شوية. يعني كتير انا نفسي مسلا كنت متشدد وانا وانا وانا شاب صغير. مع الوقت يبدأ الواحد ينضج ويهدي
ده شوية سيدنا عبدالله بن عمرو بن العاص كان من العباد هو صاحب الحديث الشهير اللي جادل فيه النبي صلى الله عليه وسلم في مسألة ختم القرآن. لما قال له في كم اختم القرآن
فقال النبي صلى الله عليه وسلم في اربعين قال له لا وقعد يفاصل مع النبي في النبي قال له في شهر واصل معه قال له في اسبوع. فاصل معه قال له في تلات تيام عايز ينزل اقل من كده عايز يختم في اقل من تلات ايام
والنبي ازا عقله وقال له في اقل من ثلاث لا تفقهه يا ابني الموضوع مش موضوع قراية وخلاص لازم تفهم فهو ده سيدنا عبدالله بن عمرو واحد عايش حياته في العبادة وبتاع
لم يلتفت لكلام ابوه. يعني ما غيرش اسلوبه. فضل برضو يصوم كل يوم وايه ويقوم الليل كل ليلة فبلغ ذلك النبي فقال ركز بقى في الحتة دي. اطلع لكم الحتة دي بايه؟ على الشاشة اهو
لكني انا اقوم وانام. واصوم وافطر فقم ونم وصم وافطر هي دي اللي انا عاوزها بقى. في قسم الحي القيوم قال له ايه انا اقوم وانام واصوم وافطر. اصوم عكسه افطر الصوم نقيض الفطر
نفهم من كده ان القيام جاي في سياق نقيض النوم طبعا من ناحية اللغة لأ القيام عكسه مش انهم عكسه القعود واليقظة هي عكس النوم ولكن القيام ما بيحصلش اسناء النوم
فالقيام جاي في سياق ضد سياق النوم وبعد كده النبي عليه الصلاة والسلام اكد وقال له فقم ونم. يعني قم شوية قيام ليل شوية ونام شوية وصم وافطر وصم ايام وافطر ايام. انا كده نفسي
اذا يهمني بقى هنا القيوم من من مقتضيات القيوم اسم القيوم ان الله لا ينام خدتوا بالكم بقى يبقى ما بقولش ان معنى القيوم انه لا ينام ولكن من مقتضيات انه قيوم يعني هو لا يغفل
ولا ثانية ولا جزء من الثانية لا ينام على طول في حالة الانتباه. في حالة انتباه باستمرار والنبي عليه الصلاة والسلام قال ان الله لا ينام ولا ينبغي له ان ينام
ازا نقدر نقول اسم القيوم هو اللي بيعبر عن هذه الصفة طيب هذا المعنى وجدت والحمد لله. طبعا انا عايز اقول لكم انا باول ما ما ما قلت هزا الكلام للمشايخ فيه مشايخ اعترضوا علي. قال لك لأ لأ لأ لا يمكن يكون اسم القيوم بيحمل المعنى ده ونقول له معنى
وبعدين لقيت له في متن العقيدة الطحاوية اللي هي اتفق عليها الامة كلها سلفيين واشاعرة اللي هو الامام الطحاوي كتب متن يعني نص بيلخص العقيدة الاسلامية كلها. عشان بس الاخت زينب اللي كاتبة النهاردة ايه العقيدة الطحاوية دي
قال ايه نؤمن ان الله حي لا يموت قيوم لا ينام. الله اكبر فربط القيوم بعدم النوم اذا لا ينام من مقتضيات اسم القيوم. طب ليه بقى؟ القيوم دايما جاية مع الحي
يعني القيوم ما جاش الا مع اسم الحي ليه انا بقول انه لا ينام من مقتضيات القيوم مش بقول ان معناها انها معنى القيوم. خلي بالك بقى لكن من مقتضيات القيوم انه لا ينام. لكن لان الحي الذي لا يموت
لا يموت بس مش معنى كده انه لا ينام حي لا يموت لكن ممكن ينام فلازم ييجي اسم القيوم عشان يكمل معنى لهم هم الاتنين مع بعض. اذا الله لا يموت ودائما
في حالة عدم غفلة لا يوجد غفلة عنه لا يغفل طيب يبقى من كمال كمال القيومية انه لا ينام ما بنقولش ان معنى القيوم انه لا ينام ولكن من كمال قيومية الله انه لا ينام
ان الاحياء يموتون الله حي لا يموت. طيب فين المعنى بانه لا يغفل؟ القيوم بص بقى مسلا ادرس بقى السياقات التلاتة اللي جه فيها اسم الايه ؟ القايمة. الاول بس خلينا نشوف
آآ اية في سورة القصص الاول ان من كمال الله انه حي لا يموت يعني ننسى القيوم دلوقتي خلينا في ايه في الحي آآ ربنا بيقول ولا تدعو مع الله الها ولا تدعو مع الله الها اخر
لا اله الا هو كل شيء هالك الا وجهه له الحكم واليه ترجعون يعني لا تتخذ مع الله اله اخر ليه لا اله الا هو لان لا اله الا هو
طب ايه الدليل على كده كل شيء هالك الا وجهه واجهة هنا يعني ذات الله بالتالي لا شيء في الدنيا يستحق الالوهية لا شيء في الكون. يستحق الالوهية. طالما انه بيبيد او بيموت او
ينتهي. لازم الاله يكون لا يموت ازا صفة الحي صفة كمال وهنا بقى الحقيقة اخوكم علاء من ايطاليا بعت النهاردة سؤال حلو اوي ازاي ربنا هو الاخر بلا نهاية واحنا
الجنة ان شاء الله ممكن هنخلد ان شاء الله في الجنة طب ما احنا هنبقى بلا نهاية احنا كمان يبقى ازاي يبقى ربنا هو الاخر؟ طب ما احنا كمان برضو هنبقى اخر. ما احنا برضو لن ننتهي ان شاء الله يعني
وحتى الرأي في رأي ان النار كمان لا تفنى ده رأي ده رأي جمهور انا اصلا عن رأي ده اصلا ازا حتى التانيين برضه مخلدين في النار فبيبقى ازاي ربنا هو الاخر بلا نهاية! ازا كان الناس دي هتفضل. اه دي بقى حاجة
ربنا هو الحي وصفة الحياة صفة ذاتية يعني صفة الله صفة ذاتية انه الحي صفة في ذات الله انما ربنا بيحيي فاحنا ربنا يحيينا ويحيينا في الاخرة ربنا هو الذي يحيي ويميت ودي هنجيلها لسه في الاخر لكن احنا مش صفة ذاتية فينا ان احنا بنحيا. ربنا هو الذي يحيي
فهمتم بقى الفرق طيب ازا صفة الحي صفة كمال. لان الحي بيعتمد عليه في العمل. مش ممكن انت تروح تجيب حارس يحرسك وهو ميت. يعني تجيب واحد ميت يحرسك ازاي؟ ما فيش حد بيشغل واحد ميت
يعني في مسلا حد مسلا مقدم عنده في ابليكيشن عشان يشتغل في الشركة بتاعته يقول لهم هاتوه عينوه ده مات امبارح يقول لهم هاتوه برضه مش ممكن ازا لازم يكون انت بتعتمد عليه
في بتتوكل عليه بيحرسك بيحفزك. بيعمل لك اي خدمات يكون حي حلو اوي طيب انا جبت حارس حي هل ده يطمنك؟ اه يطمنك بس الا ازا نام الحي ازا نام وقعت مشكلة
حصلت مشكلة هيعجز عن الحراسة. هيعجز عن العمل. سواق بيسوق اتوبيس معه خمسين واحد اول ما يعمل كده هو وهو نايم يوه كلهم ماتوا. راحوا في داهية ايام الحادسة لذلك
ارى ان ورود اسم القيوم تلات مرات فقط كلها مع الحي هذا مراد الله ربنا اراد ذلك لان القيوم هنا تؤدي معنى اساسي وهو ان الله حي ولا يغفل ثانية
في حياته ولا مرة تقدم اسم القيوم على اسم الحي. دايما الحي القيوم. ما فيش برة القيوم الحي لان القيوم جاية بتخدم معنى مع الحي اللي هو معنى انه حي ولا يغفل
في اية الكرسي اللي هي اعظم اية في القرآن الكريم العبارة اللي اللي بتبين هذا هي الله لا اله الا هو الحي القيوم يعني ايه لا تأخذه سنة ولا نوم
عايز اقول لكم ان الاية دي هي اللي اكدت لي التدبر اللي جاني الله لا اله الا هو الحي. فاهمين يعني ايه الحي؟ القيوم هنا عايزين نفهم ها معناها ايه بقى؟ انه يقوم على الناس يقوم على العبادة. لكن وراها على طول لا تأخذه سنة ولا نوم. ده تفسير لكلمة القيوم هنا
له ما في السماوات وما في الارض. من ذا الذي يشفع عنده الا باذنه. معاني بقى اخرى جاية في الاية. لكن لا تأخذه سنة ولا نوم. جاية بتفسر بتفسر القيوم
الحاجة التانية هتجدوا دايما كل المرات اللي ورد فيها اسم الحي القيوم التلاتة جاية في سياق العلم ان علم الله يشمل كل شيء الله لا اله الا هو الحي القيوم. لا تأخذه سنة ولا نوم. ازا ما فيش حاجة هتحصل
في السماوات ولا في الارض الا لما يكون عارفها. ما هو ما نمش مش ميت له ما في السماوات وما في الارض من ذا الذي يشفع عنده الا باذنه. ها بص بقى يعلم ما بين ايديهم
وما خلفهم ولا يحيطون بشيء من علمه الا بما شاء يعلم كل حاجة قدامهم ووراهم يعني جاية في المستقبل وحصلت في الماضي والناس ما تعرفش والمخلوقات ما تعرفش الا اللي هو
بيسمح به بس عشان يعرفوه ولا يحيطون بشيء من علمه الا بما شاء ما شاء الله ان هو يفوته لنا من العلوم نعلمه لاحظوا ان الموضوع الاساسي دلوقتي بقى موضوع العلم
وبالتالي العليم لا ما ينفعش ان هو يموت وما ينفعش ان هو يغفل يبقى لازم يبقى حي قيوم. شفتم بقى ارتباط الاسماء ببعضها عامل ازاي والاسماء بتخدم بعضها واسع كرسيه السماوات والارض ولا يؤوده حفظهما وهو العلي العظيم. طيب
ال عمران في موضع اخر جه فيه الحي القيوم في ال عمران الله لا اله الا هو الحي القيوم الاية اتنين في ال عمران بعدها في الاية خمسة ان الله لا يخفى عليه شيء في السماء لا شيء في الارض ولا في السماء
اذا علم برضه ما فيش حاجة بتخفى عنه خالص الحي ممكن يخفى عليه اشياء. امتى؟ لو غفل لو لو ما كانش منتبه يعني لو نام لكن الله حي قيوم. الله لا اله الا هو الحي القيوم. ها
ان الله لا يخفى عليه شيء في الارض ولا في السماء. ليه؟ ما هو عشان هو حي قيوم عشان حي قيوم لا يمكن يخفى عليه شيء في الارض ولا في السماء
تمام؟ تمام. يبقى من كمال القيومية انه لا يغفل ولا ينام. طيب الموضع الاخير بقى اللي جه فيه الحقيقة قيوم فيه الاية مية وعشرة في سورة طه يعلم ما بين ايديهم وما خلفهم ولا يحيطون به علما
لماذا يعلم الله ما بين ايديهم وما خلفهم؟ لانه الحي القيوم الذي لا يخفى عليه شيء. فحصل ايه بقى؟ فعنت الوجوه للحي القيوم كل الناس خضعت هو لا يخفى عليه شيء
وعنت الوجوه للحي القيوم وقد خاب من حمل ظلما يوم القيامة الكل هيخضع لما يجد ان ربنا عالم كل حاجة لم تخفى عليه حاجة خالص في في الدنيا حصلت الوجوه ستخضع للحي القيوم يعني اللي عالم كل شيء. ازا معنى الحي القيوم خلي بالك بقى في فرق بقى بين المعنى وبين
بين ما يؤدي اليه هذا المعنى الحي الذي لا يموت. القيوم الذي لا ينام. ده بيؤدي الى ان الله عالم كل شيء. علام الغيوب شفت بقى الاسمين دول قادوك الى ايه
وعنت الوجوه للحي القيوم وقد خاب من حمل ظلمه. اذا انا لما كل مرة اجد القيوم اقترنت بالحي ودايما الحي يتقدم على القيوم افهم ان القيوم هنا بيكمل معنى مع الحي عشان يخدم السياق
العام والسياق العام دايما وسياق العلم. علم الله الكامل العلم التام نيجي بقى لاعتراض الملاحدة على القيومية ملحدين معترضين على مسألتك قيومية. بمعنى انه قائم على الخلق بيرعى الخلق كلهم
ويرعى شؤون الخلق كلهم بني ادمين وحيوانات وحشرات وكل حاجة وملائكة وجن وكل حاجة بيقولوا لنا ايه بقى الملاحدة ولاد اللزين دول هو الهكم ده ما فيش وراه حاجة متفرغ لكم كده
متفرغ للقيام على شؤونكم وهيسيب بقى الكون يضرب يقلب وبقى وبيرعى كل واحد واموره اتريقوا كده هنا بقى نشأ مذهب الربوبية الكلية اللي هو بيسموه الباندا يزن اللي هي الربوبية الكلية
ده مزهب آآ ارسطو ان الله خلق الكون ثم تركه ربنا لا يشغل نفسه بالصغائر بالحاجات الصغيرة دي ان هو الكامل ويقول لك الذي له الكمال لا يشغل نفسه بالنقائص
الكامل لا يشغل نفسه الا بالكمالات ولا يشغل نفسه بالنقائص. فازا ارسطو يقول ان ربنا خلق الكون ثم ترك الكون شغال بقى لوحده. وده مزهب مريح اوي عشان خاطر كل ما حد يقول لك ايه ليه الزلازل دي تحصل والمسلمين يموتوا
ما هو ربنا ساب الكون. ما هو ربنا ما عملش كده هو ربنا اصلا سايب الكون لأ عارفين مشكلة الناس دي انهم بيتعاملوا مع الله سبحانه وتعالى كانه انسان ودي الغلطة اللي ضيعت ناس كتير جدا
عشان اشرح لكم الموضوع ده. خليني اقول لكم على حاجة تخيلوا معي ان فيه رئيس مجلس ادارة شركة طيران كبيرة اوي عنده تيارات بالالاف يبقى شغال عنده الاف الطيارين كل طيارة لها اتنين طايرين
وعشرات الالاف من المضيفين والاف المهندسين في الورش بتاعة الصيانة وعشرات الالاف بقى موزفين وبيعملوا شغل اداري وبيع تزاكر ومكاتب في كل حتة في العالم وتموين طيارات بالوقود ووجبات بتشترى
بتقدم لمئات الالاف من المسافرين كل يوم وهو رئيس مجلس ادارة الامبراطورية الضخمة دي مليارات الدولارات تحت ايده عنده عشرات الالاف من الموزفين وفي حديقة المنزل عنده وعنده كلب بيحب الكلب ده اوي
كل يوم قبل ما يخرج يروح الشغل بتاعه يعدي على الكلب. يمسح على ضهره ويحط له الاكل والماية بنفسه. ولما يرجع البيت ياخد الكلب نتمشى برة يعمل رياضة كده يتريض وايه يقضي حاجته
الكلب ما يعرفش اي حاجة عن صاحبه ما يعرفش صاحبه بيعمل ايه غير ان صاحبه ده كل يوم يظهر يطبطب عليه ويحط له الاكل والماية وييجي بعد شوية يمشيه عشان يعمل تواليت ويرجعه تاني
فالكلب فاكر ان هو صاحبه ده ما فيش في حياته غيره وممكن الكلب يفكر يقول لك ايه هو صاحبي ده ما وراهوش حاجة خالص غيري كده هو مش شايف الزاوية الاخرى
مش شايف قد ايه صاحبه ده انسان مهم جدا وتحت ايديه حاجات اكبر مليون مرة من اكل كلب وشرب كلب انتم بقى او الجماعة الملاحدة دول الكلب كده الكلب ده يعني انا مش قصدي اهين حد والله بس زي الكلب اللي في الحكاية دي
فاكرين ان ربنا طالما ان هو موجود وبيقوم بتدبير امور العالم انه شاغل نفسه بالعالم مع القيومية ان ربنا بيدبر امور كل حاجة. ويدبر امور العالم. فقام يقول لك هو هو فاضي عشان كده
ما تتعاملش مع ربنا على انه انسان لأ ربنا لا يشغله حاجة اسمع بقى دي في صورة لقمان اسمع ما خلقكم ولا بعثكم الا كنفس واحدة يعني خلق مليارات مليارات بل تريليونات البشر منذ الخليقة الى يوم القيامة
ثم موتهم كلهم ربنا اللي بيحييهم وربنا اللي بيمتهم صح ثم بعثوهم كلهم مرة اخرى في لحزة واحدة يوم القيامة كل ده بالنسبة لربنا زي خلق وبعث انسان واحد بس
كل ده ما خلقكم ولا بعثكم الا كنفس واحدة. بس خلاص بالنسبة لربنا ما فيش حاجة اسمها صعب. كلمة صعب دي شلها خالص من القاموس بتاعك وانت بتتعامل مع الله
ربنا بيقول اه في سورة قاف يوم تشقق الارض عنهم صراعا حشر علينا يسير احنا بنتكلم عن تريليونات البشر ستتشقق الارض عنها وهتخرج هم. والحيوانات والطيور وكل حاجة هتطلع كل دول هيبعثوا في نفس اللحظة وربك بيقول ايه؟ ذلك حشر علينا يسير
طلع كده الايات اللي وراء فيها تعبير آآ على الله يسير علينا يسير وتدبرها شيء مزهل سورة الحج الم تعلم ان الله يعلم ما في السماء والارض ان ذلك في كتاب
ان ذلك على الله يسير كل ما يحدث في الكون وربنا يعلمه في كتاب مكتوب عند الله بيتم تماما طبقا لقضاء الله وكل ده ولا حاجة ان ذلك على الله يسير
فلما نقول ان الله قيوم بمعنى قائم على تدبير امور خلقه كلهم ده ولا حاجة ان ذلك على الله يسير. هتقول لي ايوة بس احنا حصل لنا زلزال وعندنا ناس ماتت وبيوت اتهدت
مكتوب مكتوب ما احنا احنا في مكان الامتحان الاختبار. فربنا ايضا حط الاسئلة بتاعة الاختبار. ربنا وضع الاختبارات انت زعلان على ايه؟ بيوت اتهدت هي البيوت دي كانت هتفضل طول عمرها ولا كانت هتتهد في يوم من الايام؟ كانت هتتهد في يوم من الايام
ناس ماتت هي الناس دي كانت هتعيش طول عمرها ولا كانت هتموت في يوم من الايام؟ كانت هتموت في يوم من الايام الشيء الخسائر اللي حصلت. هي كده كده كانت هتحصل. بس عشان حصلت كلها مرة واحدة احنا حسينا بها بصورة جامدة جدا
لكن اللي ما كانش هيظهر الا بالزلزال هو الخير اللي طلع من الزلزال ده ما كانش هيحصل الا لما حصل الخسائر دي كلها مرة واحدة زهر الخير اللي جوة الناس. انا هاعرف لحد النهاردة ناس هناك في الشمال السوري
وبتغامر بنفسها وبتواجه داعش وبتواجه النظام المجرم والكلام ده كله عشان بس توصل وجبات وتوصل بطاطين وتوصل آآ معدات تدفئة للاجئين وللناس المشردين نتيجة الزلزال شيء رهيب الخير ده ما كانش هيطلع الا كده
اوعى تتعامل مع الله كما تتعامل مع البشر ابدا نيجي بقى لاحد الاسماء المشهورة اسم مشهور وموجود في التسعة وتسعين اسم اللي بيغنيهم هشام عباس اسم المحيي المحيي المميتة هذا الاسم لم يرد الا مقيدا يا جماعة
يعني ايه ربنا سبحانه وتعالى في سورة فصلت بيقول ومن اياته انك ترى الارض خاشعة. فاذا انزلنا عليها الماء اهتزت وربت ان الذي احياها لمحيي الموتى. يبقى ربنا ورد انه محيي الموتى
ما وردش انه المحيي بس لمحيي الموتى انه على كل شيء قدير سورة الروم فانظر الى اثار رحمة الله كيف يحيي الارض بعد موتها ان ذلك لمحيي الموتى وهو على كل شيء قدير. ممكن نقول ان ربنا من اسماؤه محيي الموتى
ماشي لكن مسألة ان ربنا محيي ومميت دي مش اسماء احنا قلنا قبل كده طبعا هم في عند بعض الناس هي تعتبر اسماء لك احنا ما بنعتبرهاش ازمة. لكن هي هي من صفات الله
من صفات الله مسلا هنجد في سورة الروم الاية اربعين. انا بس بحب اوريكم معظم الحاجات اللي الواحد شافها اه الله الذي خلقكم ثم رزقكم ثم يميتكم ثم يحييكم يميتكم يحييكم ها؟ هل من شركاء
من يفعل من ذلكم من شيء الناس اللي انتم بتشركوا بالله بهم دول وبتعبدوهم مع الله دول اوعطوهم من دون الله دول هل منهم حد بيحيي وبيميت سبحانه وتعالى عما يشركون ومنزه عما يشركون يشركونه به
طبعا ربنا محيي ومميت. اكيد لكن دي صفات صفات تدل على الكمال كمان ربنا لم يسمي نفسه المحيي ولا مميت مش موجود اداك اسماء وقلنا في الحلقات بتاعة المقدمة آآ ان الاولى اننا لا نشتق لله اسماء من صفاته
خلاص؟ تعال نتدبر كده الاية بتاعة الروم دي. اللي هي اللي هي اربعين في الروم دي مش بس بتدل على الاحياء والاماتة. لأ دي بتدل على القيومية كمان بص كده في الاية كويس
الله الذي خلقكم خلقكم اذا اعطاكم الحياة يبقى محيي ثم رزقكم كي تستمر الحياة بعد ما خلقكم وداكم حياة رزقكم كي تستمر الحياة دي قيومية. قائم عليكم اهو ثم يميتكم
لما تنتهي حياتكم اللي هو قدرها لكل واحدة ثم يحييكم يحييكم مرة اخرى بعد البعث ليه؟ ليحاسبكم على رزقكم اللي رزقتم به في الحياة الدنيا. عملتم به ايه؟ اسرفتم ولا ما اسرفتوش؟ آآ صرفتوه في مكانه ولا
تلقى في محله ولا لأه فيما يرضي الله ولا لأه شكرته ولا ولا كفرته؟ اذا القيومية واضحة جدا في الاية دون ان تذكر كلمة القيوم اذن هو المحيي الذي يحيي ويقوم على استمرار الحياة
اذا هو قيام وقيوم وقيم كل دي اسماء الله قائم على عملية الاحياء المستمرة دون توقف. الحي القيوم على الاحياء وعلى الاحياء نيجي بقى لآخر حاجة اللي هي ازاي نستفيد من اسم الحي القيوم؟ احنا اصلا بنتدبر اسماء الله الحسنى ليه
كنا لازم نفكر بنفسنا برضو عشان نحصيها لان اللي بيحصيها بيدخل الجنة هو مش الرسول عليه الصلاة والسلام قال انا لله تسعة وتسعين اسما مائة الا واحدة. من احصاها دخل الجنة
وقلنا بنحصيها يعني نفهمها ونعيش بمعانيها وننفعل مع الاسم ومع معنى الاسم بمعنى ان مقتضيات الاسم لو لو رحيم مسلا يبقى ربنا عنده رحمة فبنطلب الرحمة من الله احنا كده انفعلنا مع اسم الرحيم
واحنا نفسنا نتخلق بهذه الصفة فنبقى رحماء. انما يرحم الله من عباده الرحماء. نفس طب الحي القيوم منه ازاي احنا قلنا اهو ده ده اسم من اسماء الله الحسنى ولله الاسماء الحسنى فدعوه بها
وذروا الذين يلحدون في اسمائه سيجزون ما كانوا يعملون نعمل ايه بقى اول حاجة النبي صلى الله عليه وسلم كان يستغيث بالله ويناديه بهذا الاسم لذلك بعض العلماء قالوا العلماء اللي بيؤمنوا ان هناك ما يسمى باسم الله الاعظم. قالوا هو الحي القيوم. كثير من العلماء قالوا الحي القيوم
لو في اسمنا الاعزم هيبقى ياما الله يا اما الحي القيوم يا اما قلنا اربعتاشر احتمال يعني. بس فيها احتمالات صعبة قوي يعني وحاجات كده يعني لكن على الاقل نقدر نقول ان ده ورد عن النبي بقى بجد. يعني فعلا في حديس صحيح
ان هناك اسم اذا دعي به اجاب واذا سئل به اعطى حتى لو شيلنا كلمة اسم الاعزم دي. لكن ممكن يكون هو الاسم الذي اذا دعي به اجاب. واذا سئل به اعطى
دي غزوة بدر آآ يروى عن سيدنا علي بن ابي طالب كرم الله وجهه ورضي الله عنه وارضاه انه قال لما كان يوم بدر قاتلت شيئا من قتال قاتلت شوية ثم جئت مسرعا لانظر الى رسول الله ما فعل بيطمن
قال فجئت فاذا هو ساجد. النبي كان معمول له عريش خلف الجيش. ما ينزلش يقاتل احسن يقتل تبقى مصيبة وهو ايه؟ الانبياء بتقتل. ممكن النبي يقتل. لو هو اخر النبي ولسه الدعوة ما وصلتش فايه حفازا عليه عملوا له عريش خلف الجيش
فسيدنا علي كان ينزل يقاتل ويرجع بسرعة يطمن ان النبي ايه ما نزلش في القتال وبنفسه ولا بتاع رجع لقى النبي ساجد وبيقول يا حي يا قيوم يا حي يا قيوم لا يزيد عليها
عمال يقول يا حي يا قيوم يا حي يا قيوم فراجعة الى النبي ايه؟ ساجد وبعيد عن الخطر يعني فرجعت الى القتال ثم جئت وهو ساجد يقول ذلك ثم ذهبت الى القتال تالت مرة ثم جئت وهو ساجد يقول ذلك
فلم يزل يقول ذلك حتى فتح الله عليه اذا هذا الاسم يجب ان يكون من الاسماء التي نذكر الله بها وندعوه بها بالحاح النبي قعد يلح الطول فات طول وقت الغزوة يا حي يا قيوم. يا حي يا قيوم. يا حي يا قيوم
ولكن لازم نفهم اشمعنى الحي القيوم اللي النبي اختارهم عشان يدعوا الله بهم يعني ده يحتاج تفكر ويحتاج تدبر ثانيا بصوا هو الحي الذي لا يموت. هم هو المحيي المميت بالتالي
لا احد يا جماعة يستطيع ان يحيي ويميت الا الله وهو في قتال الان بيقاتل قوة ضخمة جدا طب هتقول لي ازاي ما حدش يقدر يميت الا الله؟ ما هو القاتل بيميت المقتول. لأ
القاتل بيقتل المقتول لكنه لا يميته ممكن انسان يطلق النار على انسان اخر لكن ما يموتش. ويفضل عايش يصاب بس عشان يقتلوا لازم يهدم الالة يعني الجسم يقطع رقبته ويضربه بالرصاص في راسه يسممه بالغاز بتاع
انما هل يستطيع احد انه يميت من غير ما يقتل ربنا يميت من غير ما يقتل ازاي؟ يعني هل حد يقدر يموت انسان بانه يخليه يخش ينام ما يصحاش؟ لأ بس ربنا بيموت ناس احيانا وهم نايمين
واحد يخش ينام يقول لك دخل نام ما صحيش مات موتة ربنا. والله الكلمة حلوة جدا موت موت ربنا بس القادر على دي موتة ربنا. ما حدش يقدر يميت حد كده
يبقى كان جالس مع اصحابه وعمال يضحك مرة واحدة راح منزل راسه كده مات. ما حدش يقدر يعمل كده لحد ازا حياتك ومماتك بيد الله عدوك بقى مهما كان قوي
اقصى شيء يقدر يضرك به ايه؟ انه يقتلك صح؟ ماشي يقتلك لكن لن تموت الا في الوقت اللي حدده الله اذا اقصى شيء يستطيع الظالم انه يفعله هو ولا حاجة
لانك مش هتموت سانية قبل معادك يبقى توحيدك لله باسم الحي القيوم يمنعك من ان تخاف من اي قوة في العالم. ليه؟ لان انت معك الحي بينما الظالم ميت سيموت. الكل سيموت
فهمتم بقى ليه النبي كان بيستغيث بالحي القيوم في بدر؟ لانه بيواجه قوة اكبر من قوته تلاتين ضعف من حيث العدد تلات اضعاف اه الصحابة تلتمية واربعتاشر. وقريش الف وخمسين. ماشي
لكن من حيث العتاد والقوة العسكرية تلاتين ضعف قلنا قبل كده الفارس بمائة راجل راجل مش يعني راجل. راجل يعني راجل على يعني واحد ماشي على رجليه ها واحد معه سيف وحربة على رجليه. الفارس اللي على فرس
بقوة مائة راجل وادارع وعشرة الشارع يعني معه سيف او حربة وعلى رجليه بس معه درع في الايد التانية. بيقدر يحمي نفسه من السهام ومن ضربات السيوف. ده بعشرة في القوة
الصحابة كان عددهم تلتمية واربعتاشر معهم فرسان اه واحد في رواية اتنين لكن الرواية الاقوى واحد اللي هو ايه الزبير بن العوام يقال للزبير بن عوام برضو انا بميل لها طبعا عشان
ازا الصحابة من ناحية القوة كانوا ربعمية وتلتاشر اضرب الواحد ده في مية وشيله من تلتمية واربعتاشر بقوا ربعمية وتلتاشر من ناحية القوة. الكفار بقى كان معهم ستين فارس اضرب في مية ادي ست الاف راجل
في العدد ست الاف دقن القوة بتاعتهم وانا اسف ده الكفار. والصحابة لم يكن معهم دروع خالص الكفار كان معهم ستميت دارع ستميت واحد بدروع اضرب في عشرة ادي ست الاف تانيين. اجمع بقى تجد الكفار من حيث القوة والعتاد كانوا اكتر من اتناشر الف وربعمية
من حيث القوة بيواجهوا الصحابة قوتهم ربعمية وتلتاشر. بعد ما ضفنا المية بتوع ايه؟ الفرس الوحيد يعني تلاتين ضعف يقدروا يعملوا فيهم ايه لما يكون جيش اتناشر الف وربعمية بيواجه الجيش ربعمية وتلتاشر يقدر يمسحه من على وجه الارض
الا لو كانوا موحدين بالحي القيوم اللي في يده الاحياء والاماتة فانقلبت الاية وهم اللي مسحوا بهم البلاطة القوة الاكبر منهم تلاتين مرة اتمسح بها البلاط قتلوا منهم سبعين واسره سبعين يعني خمستاشر في المية من قوة الجيش
هذا هو ما يفعله الايمان بالحي الذي لا يموت. القيوم الذي لا ينام ايضا من الحاجات اللي تؤثر فيك. او يجب ان اسم الحي القيومي يؤثر فيك فيها هو انك تتخلق بصفة الحي الذي يحيي
فتحي انت ايضا احيي ازاي ؟ انا اقدر احيي ايوة تقدر للنفوس ازاي؟ ربك قال في سورة المائدة من قتل نفسا بغير نفس او فساد في الارض فكأنما قتل الناس جميعا
الانسان القاتل اللي بيقتل انسان ظلما ده كانه قتل الدنيا كلها ومن احياها فكأنما احيا الناس جميعا يبقى انت لما تنقز نفس من الموت لانك طبيب او لانك مولت عملية جراحية مسلا حد كان محتاج يعمل عملية جراحية والا مسلا هيموت
لو تبرعت للاغاثة اغاثة المنكوبين في زلزال او مصيبة. وكنت سبب في انقاز حد من الموت انت كده تخلقت بصفة الله المحيي بانك احييت نفسا. يعني انقزت نفس من الهلاك
فيكتب الله لك اجر انك احييت الناس جميعا كده انت تتخلق بصفة ايه؟ الحي الذي يحيي تخلق بصفة القيوم ايضا. ازاي ؟ خليك بتقوم على خدمة الناس وخاصة اهل بيتك الرجال قوامون على النساء
يعني ايه؟ يعني هم اللي بيرعوهم ويدبروا امورهم ويروحوا يشتروا لهم الطلبات القوامون يعني ايه المرأة هي اللي تنزل السوق الاسلام رجل البيت القوام شغلته ينزل يشتري خضار. انتم فاكرين ايه
ولا زوجته اللي تنزل تقعد تتكلم على البياعين والتجار وده يبصبص لها وده يقل ادبه عليها لا عشان في ناس فاهمة القوامة انها امارة ومريسة لا لا تبقى غلطان القوامة انه يقعد طول النهار بالفانلة يتفرج على التليفزيون ويقول لمراته ايه اعملي لي شاي وتجيب له الشاي فيشعر كده بالقوامة. لا ده ما لوش اي علاقة بالقوامة
يتلاحى القوامة للرجل هي القيام بشؤون المرأة. ربنا قيوم عليك هل انت بتشيل هم قلبك انه يفضل يدق باستمرار انت ما بتفكرش فيها ليه ؟ لان فيه حد تاني شايل الموضوع ده عنك
انت مش شايل هم ان قلبك يقف في اي لحزة ولا في بالك نفس الكلام. ايضا رجال الاسرة يشيلوا هم نساء الاسرة الامور المهمة كلها فنساء الاسرة ما يفكروش ولا يشيلوا هم الحماية ولا النفقات الاساسية
شفتم بقى اهمية اسم الحي القيوم هو الاسم اللي معناه ان الله حي لا يموت ولا يغفل لانه قيوم لا تأخذه سنة ولا نوم لذلك الحي اسم من اسماء الله والقيوم اسم من اسماء الله لكن لما نجد ان القيوم لم يأتي ابدا في القرآن الا مقترنا بالحي يدرون ان الحي القيوم
اسم من اسماء الله ولو احنا بنبحث عن تسعة وتسعين اسم من يحصيها يدخل الجنة انا ارى لازم ناخد الحي القيوم من ضمنهم وده هيغنينا ان احنا ناخد الحي لوحده والقييم لوحده لانه خلاص هو الحي القيوم شامل للصفتين. خلاص؟ هذا والله اعلى واعلم اني داع فامنوا. وان شاء الله موعدنا
يوم الجمعة القادم باذن الله اللهم لك الحمد انت نور السماوات والارض ومن فيهن ولك الحمد انت قيام السماوات والارض ولك الحمد انت رب السماوات والارض ومن فيهن انت الحق ووعدك الحق ولقاؤك الحق. والجنة حق والنار
حق والساعة حق اللهم لك اسلمنا وبك امنا وعليك توكلنا واليك انبنا وبك تخاصمنا واليك حاكمنا واغفر لنا ما قدمنا وما اخرنا وما اسررنا وما اعلنا انت الهنا لا اله الا انت
اللهم ربنا ورب السماوات ورب الارض ورب كل شيء ومليكه فالق الحب والنوى. منزل التوراة انجيل والقرآن العظيم نعوذ بك من شر كل دابة انت اخذ بناصيتها. انت الاول فليس قبلك شيء
وانت الاخر فليس بعدك شيء. وانت الظاهر فليس فوقك شيء. وانت الباطن فليس دونك شيء اقض عنا الدين واغننا من الفقر اللهم انت الله لا اله الا انت انت الغني ونحن الفقراء اليك. اللهم اغننا بالافتقار اليك ولا
بالاستغناء عنك نعوذ بك من الفقر الا اليك اللهم اكفنا بحلالك عن حرامك واغننا بفضلك عمن سواك اللهم ما امسى بنا من نعمة او باحد من خلقك فمنك وحدك لا شريك لك
لك الحمد ولك الشكر يا ربنا لك الحمد كما ينبغي لجلال وجهك وعظيم سلطانك اللهم تب علينا انك انت التواب. وحسن اخلاقنا بالصفات الحميدة والاخلاق الكريمة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك
وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
سعينا كله في مرضاتك اللهم اجعلنا ممن احصوا اسماءك الحسنى وبلغنا بها جنتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله ان يجعل هذا التدبر في
حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. يا حي يا قيوم برحمتك نستغيث. سدد رميهم. خيب رمي عدوهم. انصرهم على عدوك وعدوهم
كن مع اخواننا في تركستان الشرقية وفي الشام وفي كشميرا وفي الهند. وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك اللهم احفظ المسلمين من الزلازل والغرق والهدم والامراض. اللهم يا من جعلت النار بردا وسلاما على ابراهيم اجعل السجن بردا
وسلاما على عبادك المأسورين وعجل بفرجهم. واحسن خلاصهم وفرج كربهم وكن مع المبتلين من عبادك المهجرين من ديارهم ضاعف ثوابهم ثبتهم على دينهم. ان كانوا جياع فاطعمهم. ان كانوا حفاة فاحملهم. ان كانوا عراة فاكسهم. ان كانوا مرضا
عافهم ان كانوا مقهورين فانصرهم واشف صدور عبادك ممن ظلمهم فارهم فيه يوما كاليوم الذي شققت فيه البحر لموسى وهارون واغرقت فيه عدوك اللهم اشف مرضانا واهد شبابنا وارض عنا ورضنا واجمعنا في ظل عرشك يوم لا ظل الا ظلك
واسقنا من يد سيدنا محمد شربة هنيئة لا نظمأ بعدها ابدا ولا تحرمنا يا ربنا لذة النظر الى نور وجهك الكريم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت
على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان وجميل التوكل عليك احييها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبعه ده السلام عليكم ورحمة الله. ونراكم يوم الجمعة باذن الله نفس هذا الموعد ان كنا من اهل الدنيا